മൂന്നു കാറുകള് കൂട്ടിയിടിച്ചു നാലുപേര്ക്ക് പരിക്ക് മട്ടന്നൂര്: നെല്ലൂന്നിയില് മൂന്ന് കാറുകള് കൂട്ടിയിടിച്ചുണ്ടായ അപകടത്തില് വഴിയാത്രികന് ഉള്പ്പെട നാലു പേര്ക്ക് പരിക്ക്. ഇന്നലെ ഉച്ചയ്ക്ക് ഒന്നോടെയായിരുന്നു അപകടം. മട്ടന്നൂര് ഭാഗത്തുനിന്ന് തലശേരി ഭാഗത്തേക്ക് പോകുകയായിരുന്ന ഇയോണ് കാറും ഇന്നോവയും ഉരുവച്ചാല് ഭാഗത്ത് നിന്ന് മട്ടന്നൂരിലേക്ക് വരികയായിരുന്ന സ്വിഫ്റ്റ് കാറുമാണ് അപകടത്തില്പ്പെട്ടത്. കാറുകള് തമ്മില് കൂട്ടിയിടിക്കുകയും ഇന്നോവ റോഡരികില് സ്ഥാപിച്ച കൈവരികള്ക്കും സിഗ്നല് ബോര്ഡിലും ഇടിക്കുകയായിരുന്നു. ഇതിനിടെ വാഹനങ്ങള് തട്ടി റോഡരികിലെ നടന്നു പോകുകയായിരുന്ന നെല്ലൂന്നിയിലെ ഗോവിന്ദന് പരിക്കേറ്റു. പരിക്കേറ്റ കാര് യാത്രക്കാരെയും വഴിയാത്രക്കാരനെയും തലശേരിയിലെയും മട്ടന്നൂരിലെയും ആശുപത്രികളില് പ്രവേശിപ്പിച്ചു.